Na podlagi petega v zvezi s prvim odstavkom 11. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14-ZDU-1I in 14/15-ZUUJFO), 7. člena v zvezi z 8. in 9. členom Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13 in 10/14) in 16. člena Statuta Občine Markovci (Uradno glasilo slovenskih občin, št. 15/06 in 26/09) je Občinski svet Markovci na \_\_\_\_\_ seji, dne \_\_\_\_\_\_\_\_\_\_\_, na predlog župana sprejel naslednji

**LETNI NAČRT**

**RAZPOLAGANJA IN PRIDOBIVANJA NEPREMIČNEGA PREMOŽENJA OBČINE MARKOVCI ZA LETO 2016:**

1. **RAZPOLAGANJE Z NEPREMIČNIM PREMOŽENJEM (last Občine Markovci):**

|  |  |  |  |
| --- | --- | --- | --- |
| **Zap. št.** | **Lokacija (navedba občine, navedba k.o., šifra k.o., parc. št. nepremičnine; za stavbe/del stavbe še naslov, identifikacij. oznaki – št. stavbe, št. dela stavbe in šifra k.o.)** | **Kvadratura v m²** | **Posplošena tržna vrednost GURS oz. orientacijska vrednost (v tisočih €)** |
| **Vrsta nepremičnine (zemljišče/stavba/del stavbe)** | | | |
| 1.zemljišče | Občina Cirkulane, k.o. (463) Veliki vrh, parc. št. 714, delež ¼ do celote (dedovanje po pokojnem Stanku Zeleniku) | 10.775 m² (na delež ¼ odpade 2.693,75 m²) | Celotna vrednost 5.500,00 €  (na delež ¼ odpade  cca. 1.400,00 €) |

1. **PRIDOBIVANJE NEPREMIČNEGA PREMOŽENJA:**

|  |  |  |  |
| --- | --- | --- | --- |
| **Zap. št.** | **Lokacija (navedba občine, podatki o nepremičnini)** | **Okvirna velikost v m²** | **Planirana sredstva v proračunu (v tisočih €)** |
| **Vrsta nepremičnine (zemljišče/stavba/del stavbe/zemljišče s stavbo)** | | | |
| 1. zemljišča | Občina Markovci, za potrebe izgradnje kolesarske steze Zabovci-Markovci | Površine zemljišč še niso znane. | 20.000,00 € |
| 2. zemljišča | Občina Markovci, za potrebe izgradnje krožišč ob regionalni cesti R1-228 Spuhlja-Borl | Površine zemljišč še niso znane. | V proračunu so planirana sredstva za izgradnjo ter odkup zemljišč v skupni višini 839.542,00 € |
| 3. zemljišča | Občina Markovci, za potrebe izgradnje križišča OC-Borovci-KZ | Površine zemljišč še niso znane. | V proračunu so planirana sredstva za izgradnjo ter odkup zemljišč v skupni višini 30.000,00 € |

Številka: 410-0089/2015

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**O B R A Z L O Ž I T E V :**

Stvarno premoženje občine obsegajo premičnine in nepremičnine. Ravnanje s stvarnim premoženjem občine urejata Zakon o stvarnem premoženju države in samoupravnih lokalnih skupnosti (Uradni list RS, št. 86/10, 75/12, 47/13-ZDU-1G, 50/14, 90/14-ZDU-1I in 14/15-ZUUJFO; zakon) in Uredba o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13 in 10/14; uredba).

Na podlagi četrtega odstavka 11. člena zakona načrt ravnanja z nepremičnim premoženjem sprejme občinski svet na predlog župana. V skladu s petim odstavkom istega člena se načrt ravnanja predloži v sprejem občinskemu svetu skupaj s predlogom proračuna. Načrt ravnanja z nepremičnim premoženjem vsebuje načrt pridobivanja nepremičnega premoženja in načrt razpolaganja z nepremičnim premoženjem. Načrt ravnanja tako ne zajema načrta oddaje nepremičnega premoženja v najem in ne načrta najema nepremičnega premoženja.

V skladu z novelo uredbe, ki je pričela veljati 21.3.2013, načrt pridobivanja nepremičnega premoženja zajema podatke o vrsti nepremičnine (zemljišče/stavba/del stavbe/zemljišče s stavbo), občini, v kateri se načrtuje nakup, okvirni velikosti v m² in o planiranih sredstvih v proračunu, izraženih v tisočih za leto, na katero se nanaša načrt pridobivanja.

Načrt razpolaganja z nepremičnim premoženjem pa zajema zemljišča ter stavbe in dele stavb. Načrt razpolaganja z zemljišči zajema podatke o občini, v kateri leži nepremičnina, katastrski občini ter šifri, parcelni št., kvadraturi zemljišča v m² in posplošeni tržni vrednosti, ki jo je določila GURS oz. orientacijski vrednosti, če posplošena tržna vrednost ni določena (cenitev ali vrednost primerljivega premoženja na trgu oz. dejanska vrednost na trgu), vse izraženo v tisočih. Načrt razpolaganja s stavbami in deli stavb pa zajema podatke o občini, v kateri leži stavba oz. del stavbe, točen naslov stavbe oz. dela stavbe, identifikacijski oznaki (št. stavbe oz. št. dela stavbe, šifra k.o.), kvadraturi v m² ter posplošeni tržni vrednosti, ki jo je določila GURS oz. orientacijski vrednosti, če posplošena tržna vrednost ni določena (cenitev ali vrednost primerljivega premoženja na trgu oz. dejanska vrednost na trgu), vse izraženo v tisočih.

Ker se obravnava predlog proračuna za leto 2016, je hkrati s predlogom proračuna podan tudi Letni načrt razpolaganja in pridobivanja nepremičnega premoženja Občine Markovci za leto 2016.

**Milan Gabrovec, prof.**

**župan**